laion/Wikipedia-Exotic huggingface dataset:
פונטיאנוס

פונטיאנוס (בלטינית: Pontianus; מת ב-28 בספטמבר 235) היה אפיפיור על–פי הערכות מ-21 ביולי 230 ועד 28 בספטמבר 235. על–פי ספר האפיפיורים, ה"ליבר פונטיפיקליס" נולד פונטיאנוס ברומא ושם אביו היה קלפורניוס. תיאור חייו נוצר על–ידי כותב במאה הרביעית, ובזכות הקרבה בזמן מעניק תיאור מדויק יותר של חייהם של האפיפיורים, ובכך יותר פרטים אודות פונטיאנוס מאשר על קודמיו. ההערכות לתקופת כהונתו שאובות מספר זה. הקרע בכנסייה מול האנטי-אפיפיור היפוליטוס מרומא נמשך בזמן כהונתו. לפי הירונימוס הקדוש ורופינוס המצטט אותו התכנס בערך בשנת 231 או 232 סינוד (סנאט) שאישר את גינויו של אוריגנוס מאלכסנדריה על–ידי סינוד שנערך באלכסנדריה קודם לכן. אם אכן היה סינוד כזה, וספק אם כך היה, הרי שפונטיאנוס עמד ללא ספק בראשו. בשנת 235, תחת שלטון הקיסר מקסימינוס התראקי, החלה רדיפה נגד ראשי הכנסייה, בהם פונטיאנוס. יחד עם היפוליטוס הוא גורש למכרות בסרדיניה. כדי לאפשר בחירת אפיפיור חדש, התפטר פונטיאנוס ב-28 בספטמבר 235, וליורשו נבחר אנטרוס. זאת הייתה הפעם הראשונה שבא האפיפיור התפטר מתפקידו. זמן קצר לפני או אחרי הדברים הללו התפייס היפוליטוס עם הכנסייה ברומא והקרע בכנסייה בא אל קיצו. לפי תיאור מעשי המרטירים שאינו מצוי עוד בידינו אך שימש את כותב ה"ליבר פונטיפיקליס" מת פונטיאנוס כתוצאה מהתנאים הקשים במכרות בסרדיניה. האפיפיור פביאנוס הביא את שרידיהם של פונטיאנוס והיפוליטוס לרומא. כתובת שנתגלתה בשנת 1909 מציינת את שמו ואת היותו אפיפיור ומרטיר: PONTIANOS, EPISK. MARTUR. התוספת "מרטוּר" היא מאוחרת ואינה חלק מן הכתובת המקורית. מדיה וקבצים בנושא פונטיאנוס בוויקישיתוף פונטיאנוס, באתר "Find a Grave" (באנגלית) פונטיאנוס, באתר אנציקלופדיה בריטניקה (באנגלית) "מכתבי הירונימוס" 33, פסקה 4"האנציקלופדיה הקתולית טוענת בטעות כי האסמכתא נמצאת במכתב 32, פסקה 5. "אפולוגיה נגד הירונימוס", ספר שני, קטע 20
חב"ד למען ילדי צ'רנוביל

פרויקט חב"ד למען ילדי צֶ'רנוֹבִּיל (מכונה בקיצור: ילדי צ'רנוביל) הוא פרויקט של צעירי אגודת חב"ד בישראל, שבמסגרתו עלו לישראל אלפי ילדים יהודים מאזור צ'רנוביל במשך שנות 1990–2017. אסון צ'רנוביל, ב-26 באפריל 1986, גרם לפיזור נשורת רדיואקטיבית בשטחים נרחבים, בעיקר באוקראינה, בלארוס ורוסיה, שבהם חיים מיליוני בני אדם, מהם רבבות יהודים. לאחר שמחקרים של ארגון הבריאות העולמי הוכיחו כי סכנה גדולה במיוחד נשקפת לילדים, האוכלוסייה בעלת האמצעים מיהרה לעזוב את האזור. בשנת 1990 פנו נציגי הקהילות היהודיות באזורים אלו לתנועת חב"ד בבקשה להוציא את ילדי המשפחות היהודיות העניות שנותרו באזור. לאחר שהתברר כי השנים שחולפות אינן מקטינות את הסכנה הרדיואקטיבית, הורה רבי מנחם מנדל שניאורסון לצעירי חב"ד להקים בכפר חב"ד מוסדות לקליטת הילדים, בראש הארגון עמד יוסי רייטשיק מצעירי חב"ד. ב-3 באוגוסט 1990, י"ב באב תש"ן הועלתה לישראל הקבוצה הראשונה, שמנתה 196 ילדים. מאז הועלו במסגרת הפרויקט 80 קבוצות ובסך הכל כ-2,500 ילדים. בעקבותיהם עלו גם חלק מהוריהם. הילדים נקלטו במעונות בכפר חב"ד, שם עברו בדיקות ומעקב רפואי וקיבלו תזונה מתאימה. במקביל, סיפק הפרויקט תרופות וציוד רפואי לילדים שנותרו באזורים שבהם קיימת השפעה רדיואקטיבית. הפרויקט נחשב לאחד המיזמים המפורסמים של צעירי חב"ד בישראל, וזכה להכרה של האו"ם. ב-1995 קיבל הפרויקט את פרס מגן שר העבודה והרווחה. בתאריך 23 בדצמבר 1997 השירות הבולאי הישראלי הנפיק "בול חב"ד למען ילדי צ'רנוביל". על הבול הופיע ציור של ילדי צ'רנוביל יורדים ממטוס אל על בהגיעם לישראל. האמן אלי כרמלי עיצב את הבול. השירות הבולאי מכר 1,317,700 בולים מבול זה בתוך כ-7 חודשים עד להפסקת מכירתו.. בין השנים 2007-2015 נערכו בהוליווד אירועי התרמה לפרויקט בהשתתפות מפורסמים כמו סטיבן ספילברג, אדם סנדלר, בן סטילר וג'ון ווייט. הצלת ילדי צ'רנוביל באתר צעירי חב"ד האתר הרשמי של הפרויקט (באנגלית) צביקה קליין, ‏כור היתוך, בעיתון מקור ראשון, 17 ביולי 2019 חיים רייך, 30 שנה להעלאת ילדי צ'רנוביל אתר כל הזמן כ"ב אב תש"פ הצלת ילדי צ'רנוביל באתר צעירי חב"ד גא ליטוין, עלון בול חב"ד למען ילדי צ'רנוביל, באתר התאחדות בולאי ישראל Chabad Rings Stock Market Bell. The United Nations and Chernobyl מידע על בול חב"ד למען ילדי צ’רנוביל, באתר התאחדות בולאי ישראל Children at Heart אבישי בן חיים, אבל בחב"ד: נפטר מנהל פרויקט צ'רנוביל, באתר nrg‏, 22 בספטמבר 2008
משפט רול

משפט רול (על שם המתמטיקאי הצרפתי מישל רול שניסח אותו ב-1691), הוא משפט בסיסי בחשבון אינפיניטסימלי, העוסק בתכונה של פונקציות רציפות וגזירות בקטע סגור. המשפט אומר כי אם פונקציה רציפה בקטע סגור [ a , b ] {\displaystyle \left[a,b\right]} , גזירה בקטע הפתוח ( a , b ) {\displaystyle \left(a,b\right)} וערכיה בשני קצוות הקטע זהים, כלומר f ( a ) = f ( b ) {\displaystyle f(a)=f(b)} , אז קיימת נקודה c בקטע ( a , b ) {\displaystyle \left(a,b\right)} כך ש- f ′ ( c ) = 0 {\displaystyle f'(c)=0} , כלומר המשיק לגרף הפונקציה בנקודה זו הוא קו מאוזן ושיפועו שווה ל-0. מבחינה לא פורמלית ניתן לתאר את המשפט כך: אם מצוירת פונקציה בין שתי נקודות באותו גובה (אותו ערך של y {\displaystyle y} ) בלי שהעיפרון מורם מהדף ובלי היווצרות 'שפיצים', תהיה לפחות נקודה אחת שבה העיפרון נע בדיוק במקביל לציר ה-x, ולא בשיפוע זוויתי כלשהו. תהי f {\displaystyle f} פונקציה רציפה בקטע הסגור [ a , b ] {\displaystyle \left[a,b\right]} וגזירה בקטע הפתוח ( a , b ) {\displaystyle \left(a,b\right)} . אם מתקיים f ( a ) = f ( b ) {\displaystyle f(a)=f(b)} , אז קיימת נקודה c ∈ ( a , b ) {\displaystyle c\in (a,b)} כך שמתקיים f ′ ( c ) = 0 {\displaystyle f'(c)=0} . על פי משפט ויירשטראס השני, פונקציה רציפה בקטע סגור מקבלת בו מינימום ומקסימום. אם גם המינימום וגם המקסימום מתקבלים בקצוות (אשר, לפי הנתון, שווים בערכם) הרי שהפונקציה קבועה בקטע [ a , b ] {\displaystyle \left[a,b\right]} , והנגזרת שלה היא אפס בכל נקודה בקטע ( a , b ) {\displaystyle \left(a,b\right)} . אחרת, המקסימום או המינימום מתקבלים בתוך הקטע ובכל אחד מהמקרים קיימת נקודת קיצון   x 0 {\displaystyle \ x_{0}} בקטע ( a , b ) {\displaystyle \left(a,b\right)} . לפי תנאי המשפט, הפונקציה גזירה ב- ( a , b ) {\displaystyle \left(a,b\right)} ובפרט היא גזירה ב-   x 0 {\displaystyle \ x_{0}} , ולכן על פי משפט פרמה ערך הנגזרת ב-   x 0 {\displaystyle \ x_{0}} הוא אפס כנדרש. אף שהמשפט נדמה כמעט טריוויאלי, קיימות לו שתי הכללות שימושיות מאוד: משפט הערך הממוצע של לגראנז' ומשפט הערך הממוצע של קושי. משפט רול, באתר MathWorld (באנגלית) משפט רול, באתר אנציקלופדיה למתמטיקה (באנגלית) משפט רול, באתר אנציקלופדיה בריטניקה (באנגלית)
מיקלוש נמט

מיקלוש נֶמֶט (בהונגרית: Németh Miklós; נולד ב-14 בינואר 1948) הוא מדינאי הונגרי שכיהן כראש ממשלת הונגריה בשנים 1988–1990. נמט נולד במונוק שבצפון-מזרח הונגריה. היה ממנהיגי מפלגת העובדים הסוציאליסטית של הונגריה (היא המפלגה הקומוניסטית ההונגרית) עד קריסת הגוש הקומוניסטי. כראש ממשלה (מ-28 בנובמבר 1988 עד 23 במאי 1990) התיר לאזרחי מזרח גרמניה לעבור דרך הונגריה אל המערב. מדיניות זו תרמה רבות לנפילת חומת ברלין ב-9 בנובמבר 1989. לאחר סיום תפקידו כראש ממשלה, מונה לסגן נשיא הבנק האירופי לשיקום ופיתוח בלונדון, מוסד שהוקם בשנת 1991 לסיוע למדינות הגוש הקומוניסטי לשעבר, במעבר לדמוקרטיה. בשנת 2000 סיים את תפקידו בבנק וחזר להונגריה. מדיה וקבצים בנושא מיקלוש נמט בוויקישיתוף מיקלוש נמט, באתר Discogs (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
המשטר הצבאי בארגנטינה

האם התכוונתם ל... המשטר הצבאי בארגנטינה (1955 - 1958) – המהפכה המשחררת (בספרדית: :Revolución Libertadora) המשטר הצבאי בארגנטינה (1966 - 1973) – המהפכה הארגנטינאית (בספרדית: Revolución argentina) המשטר הצבאי בארגנטינה (1976–1983) – תהליך הארגון-מחדש של האומה (בספרדית: Proceso de Reorganización Nacional). מכונה גם "החונטה הצבאית האחרונה" (la última junta militar) או "הדיקטטורה האחרונה" (la última dictadura)
עמוס בן-חיים

עמוס בן-חיים (איצקוביץ) (נולד ב-4 בספטמבר 1956) הוא קצין צה"ל בדימוס בדרגת תת-אלוף, שכיהן כמפקד חטיבת הנח"ל וכראש חטיבת ניהול והדרכה במפקדת זרוע היבשה. עם גיוסו לצה"ל התנדב לצנחנים ושובץ בגדוד 890. בצנחנים עבר מסלול הכשרה כלוחם, קורס מ"כים חי"ר וקורס קציני חי"ר. עם סיום הקורס שב בן-חיים לצנחנים כמפקד מחלקה ובהמשך שימש כמפקד פלוגה וכסגן מפקד גדוד 50. לאחר שהשתלם בקורס מפקדי גדודים מונה למפקד גדוד 890 של הצנחנים. בתפקידו הבא שימש כסגנו של מפקד חטיבת הצנחנים, שאול מופז. במבצע חוק וסדר פיקד על מבצע חוק שכלל ביצוע סריקות באזור הסמוך להר דב: ואדי שבעא והכפרים הסמוכים, שבעא, דיר מימאס, כפר א-זית ועין עטא. הסריקות נועדו ללכוד מחבלים ולתפוס אמצעי לחימה, וכן להפגין את נוכחות צה"ל באזור זה. במהלך במבצע עמד בן-חיים בראש כוחות מגדוד 890 ומגדוד 50 של חטיבת הצנחנים. לאחר מכן הועלה בן-חיים לדרגת אל"ם ובשנים 1989 - 1990 פיקד על חטיבת שומרון, מדצמבר 1990 ועד אוקטובר 1992 פיקד בן-חיים על חטיבת הנח"ל, בשנים 1992–1994 שימש כקצין אג"ם של פיקוד הצפון ולאחר מכן סיים את לימודיו במכללה לביטחון לאומי ובשנת 1996 מונה למפקד אוגדה 560. ב-1999 מונה לראש חטיבת ניהול והדרכה במפקדת זרוע היבשה. אל"ם עמוס בן חיים - דצמבר 90' - אוקטובר 92', באתר הרשמי של חטיבת הנח"ל דור בלך, אין לא יכול, אתר דובר צה"ל, ‏ 25.07.2007, "תא"ל (במיל') עמוס בן-חיים הוא צנחן. לא סתם צנחן, האיש היה סמח"ט הצנחנים". פליאה קטנר ועדי חכמון, חמישים לשמונה מאות תשעים, במחנה, ‏ 20.06.2003. הדס שפר, גולני זה הכי משפחתי, nrg, ‏ 29.07.2006. גל הירש, סיפור מלחמה סיפור אהבה, הוצאת ידיעות אחרונות, 2009, עמודים 41-43.
פוריה עילית

פּוֹרִיָּה עִלִּית הוא יישוב קהילתי באזור הצפון ליד העיר טבריה, השייך למועצה אזורית עמק הירדן. היישוב הוקם לראשונה ב־1912. עם תחילת מלחמת העולם הראשונה, ב-1914 הופסקה ההתיישבות במקום והישוב ננטש. היישוב הוקם מחדש ב־1955 ופוריה עילית הייתה ליישוב מבחינה רשמית בעת היפרדותה מפוריה – נווה עובד בשנת 1991. ערך מורחב – אחוזת פוריה היישוב הוקם כחווה של מפעל האחוזות בשנת 1912. החווה אוישה בעיקר בפועלים יהודים מפועלי העלייה השנייה שעבדו במקום. בין השנים 1919, מועד בו נעזבה האחוזה, ל־1940, עמד היישוב בשממונו. בשנת 1940 הופנתה למקום קבוצת הנוער העובד "אלומות", כמקום התיישבות ארעי. הקבוצה ישבה עד אז בזכרון יעקב ועסקה ב"כיבוש עבודה עברית", כפי שנקראה באותה עת תקופת העבודה השכירה במושבות. בין 1940 ל־1947 ישבה הקבוצה בפוריה, שיפצה את בתי אבן הבזלת שנותרו מן החווה וקיימה מסכת חיים קיבוצית. שם היישוב היה פוריה-אלומות. ב-1947, קיבלה קבוצת אלומות את אתר התיישבות הקבע בגבעת ביתניה עילית שמול פוריה. עם השנים קיבלה הגבעה את שמה של הקבוצה שהתיישבה עליה "קבוצת אלומות". לפוריה עלה גרעין התיישבות חדש, והיישוב שב וקיבל את השם 'פוריה'. ב-1949 הקיבוץ פורק. מרבית חבריו עברו לקבוצת אלומות הסמוכה, אחרים התפזרו בכל רחבי הארץ. מאז ועד 1955, עת בה הגיעה קבוצת פועלים להתיישב במקום. מעמדו המוניציפלי של היישוב היה בלתי נהיר ורק בשנת 1991 הוא הפך ליישוב עצמאי בשם "פוריה עלית". רוב התושבים מתפרנסים מעבודות חוץ. על הר פוריה ממוקמות היום צורות התיישבות שונות כגון: שיכון ד' של טבריה, היישוב נווה עובד, בית החולים פוריה אשר הוקם בראשית שנות החמישים כבית החולים של טבריה ועמק הירדן; פוריה עלית; וכפר העבודה פוריה שהוקם ב-1949 כחלק ממפעל התיישבות ההר של יוסף ויץ. רוב ילדי פוריה לומדים בבתי הספר של עמק הירדן. אך עם זאת לוקחים חלק בחינוך המשלים המגוון הקיים ביישוב. בפוריה ישנן פעולות אחר הצהריים לכל גילאי בית ספר ( 6 - 18). ישנו גם צהרון לילדי כיתות א' - ו', גן, וקייטנות בחופש הגדול ובשאר חופשות השנה. בפוריה עילית קיימים שלושה מגרשי ספורט: מגרש קטרגל וכדורסל שסמוך למגרש דשא כדורגל ע"ש אורון שאול, ומגרש קטרגל וכדורסל נוסף. פוריה – נווה עובד פוריה – כפר עבודה מדיה וקבצים בנושא פוריה עילית בוויקישיתוף אתר הבית של פוריה עילית פוריה עילית באתר הרשות לפיתוח הגליל ברוך יצחק סנדלר, ‏ציונות האחוזה באמריקה והגשמתה בארץ-ישראל 1908–1934, קתדרה 17, אוקטובר 1980, עמ' 173-170 יוסי כץ, ‏מפעל ה'אחוזות' בארץ-ישראל, 1917-1908, קתדרה 22, ינואר 1982, עמ' 126–128, 137-135 טלי חרותי-סובר, "בית על המצוק יכול לעלות 10-8 מיליון שקל": מול נוף עוצר נשימה של הכנרת שוכן יישוב וילות ללא כבישים ומערכת מים מודרנית, באתר TheMarker‏, 3 בפברואר 2023 פורייה עילית (ישראל), דף שער בספרייה הלאומית אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021
סריג (בד)

סריג הוא בד סרוג, כלומר עשוי מחוט אחד מתמשך משמש ליצירת לולאות הנקראות עיניים, שורה אחר שורה. בצד אחד הנקרא גם צד ימין הסריג נראה כשורות של האות האנגלית V המשולבות זו בזו, בדרך כלל זה הצד שנהוג ללבוש כלפי חוץ. הצד השני נראה כמו שורות של קווים קטנים אופקיים. להבדיל מבדים אחרים שמיוצרים באריגה, כלומר בחוטים המתוחים בשתי וערב ושילובם זה בזה. בשפות רבות נקרא בד סריג בשם טריקו (מצרפתית: tricot). בד הטריקו נבדל מסריגת-יד בכך שהוא מיוצר מחוטים עדינים, במכונות סריגה מיוחדות. סוודרים, אפודות, גרביים וחולצות T הם דוגמאות לסריגים. סריג אפשר גם לסרוג בעיגול, כך שאין צורך בתפר. גרביים לרוב נסרגים בעיגול. לסריג, מתיחות גבוהה יותר באחד הכיוונים מאשר בכיוון הניצב לו. השימוש בסריג להכנת בגדים הוא בדרך כלל כאשר הכיוון הנמתח מוצב אופקית, והכיוון שאינו משנה אורכו - אנכית. אחרת, כוח הכבידה יעוות את צורת הבגד. סריג שנפער בו חור ימשיך להיפרם בכיוון אחד - הכיוון הנמתח פחות, פרימה זו בגרביונים העשויים ניילון ומשי מכונה "רכבת" על שם צורתה שנדמית כמו מסילת רכבת, תיקון הפרימה בגרבי ניילון ובגרבי משי נעשה בעזרת מחט חשמלית וכונה 'תיקון אמנותי'. בין חלוצי התעשייה בארץ היה המפעל לגרביים לודז'יה שהוקם ב-1924. אחרי שנקלע לקשיים נמכר לאריה שנקר, שהקים בו גם מחלקה ליצור סריגים. ניר ארנון, מבצע בתל אביב: מלבישים את העצים לחורף, באתר nrg‏, 3 באוקטובר 2012 אברהם אבן-שושן, המלון החדש, כרך ק–ר, 1980, ירושלים: קרית-ספר, 1980, עמ' 2521. (בעברית) אילה רז, יעל נמרודי-רבינוביץ (ע), התפתחות תעשיית האופנה בשנות ה-20 וה-30, חליפות העתים, מאה שנות אופנה בארץ-ישראל, 1996, ישראל: ידיעות אחרונות, 1996, עמ' 84, מסת"ב 965-482-014-5. (בעברית) ערך זה הוא קצרמר בנושא טקסטיל. אתם מוזמנים לתרום לוויקיפדיה ולהרחיב אותו.
פוריה - כפר עבודה

פּוֹרִיָּה (כְּפַר עֲבוָֹֹדה) הוא יישוב קהילתי באזור הצפון ליד העיר טבריה על רכס פוריה השייך למועצה אזורית עמק הירדן. היישוב הוקם בשנת 1949 ככפר עבודה של הסוכנות היהודית על ידי עולים מתימן. בשנת 1976 הוא תואר כ"יישוב עלוב, מוזנח, שכוח אל ואדם, של 20 משפחות, המתגוררות במשכנות עוני, צפופים ודחוסים. פוריה – נווה עובד פוריה עילית פוריה כפר עבודה באתר הרשות לפיתוח הגליל ההבטחות לא קויימו, דבר, 27 באפריל 1965 אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021 ה"פוריות" נפלו בין הכסאות, דבר, 3 בספטמבר 1976 ערך זה הוא קצרמר בנושא יישובים בישראל. אתם מוזמנים לתרום לוויקיפדיה ולהרחיב אותו.
פוריה - נווה עובד

פּוֹרִיָּה (נְוֵה עוֹבֵד) הוא יישוב קהילתי באזור הצפון ליד העיר טבריה, על רכס פוריה ושייך למועצה אזורית עמק הירדן, היישוב שוכן סמוך לבית החולים פוריה. היישוב הוקם בשנת 1949 על ידי עולים מצפון אפריקה מפוני מעברת בית וגן. בעבר רוב תושבי היישוב הועסקו במפעלים האזוריים ובקיבוצי עמק הירדן, וכיום רוב האוכלוסייה מורכבת מבעלי מקצועות חופשיים שעובדים בטבריה ובאזור הגליל התחתון. בפוריה נווה עובד קיימים מספר גנים מגילאי 3–6 בחינוך ממלכתי, וילדי היישוב לומדים בבתי ספר בעמק בחינוך ממלכתי. פוריה עילית פוריה-כפר עבודה מדיה וקבצים בנושא פוריה - נווה עובד בוויקישיתוף נווה עובד באתר הרשות לפיתוח הגליל אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021 ערך זה הוא קצרמר בנושא יישובים בישראל. אתם מוזמנים לתרום לוויקיפדיה ולהרחיב אותו.
פוריה

פוריה הוא שמם של כמה וכמה אתרים על הרכס ממערב לכנרת שבצפון ישראל. האם התכוונתם ל... בית החולים פוריה – בית חולים ליד טבריה פוריה עילית – יישוב פוריה – נווה עובד – יישוב פוריה – כפר עבודה – יישוב אחוזת פוריה התיישבות שהוקמה בשנת 1910 ברכס פוריה על ידי חברת אחוזת סנט לואיס רמת פוריה – רכס הרים המתנשא במערב עמק כינרות עין פוריה – מעין ברכס פוריה צומת פוריה אחר: פוּריָה (Furia) - שמה הלטיני של האריניה במיתולוגיה של העולם הקלאסי טור פורייה – צירוף ליניארי בסכום סופי או אינסופי של פונקציות סינוסואידליות פורייה (פירושונים) פוריות (פירושונים) פרייה (פירושונים) פריון (פירושונים)
בשיקטש (כדורסל)

בשיקטש מילנגז (בטורקית: Beşiktaş Milangaz) היא קבוצת כדורסל טורקית מהעיר איסטנבול, המתמודדת בליגת העל הטורקית. הקבוצה, הוקמה בשנת 1933. בין השנים 1936-1940 הופסקה פעילות הקבוצה. בעונת 1987/88 ירדה הקבוצה לליגה השנייה וחזרה לאחר עונה אחת. בעונת 1974/75 זכתה הקבוצה באליפות הליגה. בעונת 2010/11 הגיעה הקבוצה עד לגמר הגביע הטורקי, בו הפסידה לקבוצת פנרבחצ'ה אולקר. ההופעה האירופאית הראשונה של הקבוצה הייתה בעונת 1987/88 בגביע קוראץ' (רבע גמר 1999). בעונת 2007/08 הגיעה הקבוצה עד לשלב רבע הגמר של גביע יול"ב, לאחר שעברה את קבוצת הפועל ירושלים בשלב שמינית הגמר. בעונת 2011/12, זכתה הקבוצה בתואר האירופאי הראשון שלה (גביע היורוצ'לנג'). לאחר ניצחון בגמר מול קבוצת אלאן שאלון מצרפת 86-91. בסיום העונה זכתה הקבוצה גם בדאבל היסטורי, כשניצחה בגמר הגביע את קבוצת באנוויט 74-78 וזכתה בפעם הראשונה בתולדותיה ב"גביע הטורקי", ובסדרת הגמר של הפלייאוף ניצחה את אנאדולו אפס 2-4 וזכתה באליפות טורקיה. בעונת 2012/13 תשחק הקבוצה בשלב הבתים של היורוליג. הליגה הטורקית: אליפות (2): 1975, 2012 מקום שני: 1972, 1976, 1977, 1982, 1983, 2005, 2017 חצי גמר: 2004, 2006, 2008, 2010 הגביע הטורקי: אליפות: 2012 גמר: 1971, 1973, 2011 חצי גמר: 2007 גביע הנשיא: זכייה (1): 2013 גמר: 1987 גביע יול"ב: רבע גמר: 2008 יורוצ'לנג' זכייה (1): 2012 רבע גמר: 2005 גביע קוראץ' רבע גמר: 1999 מדיה וקבצים בנושא בשיקטש בוויקישיתוף אתר האינטרנט הרשמי של בשיקטש בשיקטש, ברשת החברתית אקס (טוויטר)
קטלוג

קָטָלוֹג הוא אמצעי לארגן ולקבץ יחד נתונים בנושא מסוים, והוא משמש בתחומים שונים: ספרנות, פרסום, מסחר ועוד. הקטלוג משמש מאגר מידע, וניתן לדלות ממנו מידע רב. עבודת המיון והרישום בקטלוג מכונה קִטְלוּג. במהלכה נקבע מקומו של פְּריט כלשהו או של מידע כלשהו בתוך רשימה על פי סדר מסוים (לרוב אלפביתי או נושאי או שניהם). את המילים קִטְלוּג, קִטְלֵג, קֻטְלַג והִתְקַטְלֵג חידש המילונאי ראובן אלקלעי ב-1932. במערכת ניהול מלאי משמש הקטלוג לרישום מלאי הפריטים שבמערכת. ביחס לכל פריט נרשמים שם הפריט, מספר קטלוגי, תיאור הפריט, מיקומו במחסנים וכמות פריטים בכל מיקום. כאשר זהו מלאי שמיועד למכירה, נרשם בקטלוג גם המחיר לצרכן. רישום מלאי מזערי נדרש מאפשר לקבל התרעה כאשר המלאי הגיע לרף זה ומצריך רכישת מלאי נוסף. במערכות ניהול מלאי גדולות, כגון ניהול מלאי של חיל אוויר מכיל הקטלוג מאות אלפי פריטים, ומהווה דרך יחידה להתמצאות במלאי. כניסה למלאי של פריט חדש שלו חלפים רבים (למשל רכש דגם מטוס חדש לחיל אוויר) מצריכה מלאכת קטלוג נרחבת של כל החלפים של מטוס זה, תוך הימנעות מכפילויות שעלולות לנבוע מכך שחלפים של פריט זה כבר קיימים בפריטים קודמים שנמצאים במלאי. ערך מורחב – קטלוג ספרייה בספריות הקטלוג הוא רשימת הפריטים (הספרים, כתבי העת והחומר האור-קולי) הנמצאים בספרייה מסוימת, והוא מאפשר גישה אל כל פריט ופריט בתוכה. הקטלוג כולל רישום של פרטים מזהים על אודות הפריטים בספרייה, בדרך כלל מספר מדף, כותר, מחבר, תיאור פיזי, נושא והערות מיוחדות. בעבר הצורה הנפוצה לקטלוגים הייתה בכרטיסיות או בספרים. כיום נפוץ בעיקר השימוש בקטלוגים ציבוריים מקוונים המאפשרים גם גישה מרחוק באמצעות האינטרנט. המחשוב מאפשר גם יצירת קטלוגים משותפים של רשת ספריות עצמאיות. קטלוג הספרים הישראלי של עמותת המרכז לספריות וספרות בישראל משמש כמקור ידע השוקד על פיתוח וייעול כלי עזר לספריות הציבוריות בישראל. קטלוג תערוכה הוא קובץ המופק במקביל להעלאת התערוכה, לרוב בתצורת חוברת או ספר (לעיתים גם קובץ דיגיטלי הזמין למשל באתר אינטרנט). קטלוג התערוכה מכיל מידע על פריטי התערוכה ולעיתים גם על ההקשר ההיסטורי, גאוגרפי, ארכאולוגי, אמנותי וכדומה, בהתאם לנושא התערוכה. קטלוגים של תערוכות אמנות מציגים גם פרטים טכניים על אודות היצירה כגון טכניקת העבודה (למשל "שמן על בד"), מידות היצירה ושנת יצירתה, ולרוב גם את צילומי היצירות ומידע על האמן. קטלוג תערוכה עשוי לכלול גם מאמרים רלוונטיים, למשל מאת אוצר התערוכה או אנשי אקדמיה. יש קטלוגים של תערוכות שרוחב יריעתם ותוכנם ממצבים אותם כספרי עיון. חלקם הם פריטים מעוצבים המהווים יצירת אמנות בפני עצמה. קטלוגים של תערוכות מהווים גם פריטי אספנות. קטלוגים מסחריים מיועדים להציג נתונים אודות מוצר או שירות לשם פרסום ושיווק. ישנם קטלוגים המיועדים לפרסום בלבד, וכן קטלוגים שנועדו לאפשר להזמין את המוצר מהיצרן או המפיץ, באמצעות הטלפון, הדואר, דואר אלקטרוני או אתר אינטרנט. קטלוגים שנועדו להזמנות מכילים בדרך כלל יותר מידע אודות המוצר, כגון מידות, צבעים, מאפיינים ומחירים. על פי רוב, קטלוגים פרסומיים מופקים על נייר באיכות משובחת, ומכילים תמונות ותרשימים. שער הקטלוג של בית המסחר לתשמישי קדושה של הרבנים עמרם אבורביע ויוסף שלוש, ירושלים, תחילת המאה ה-20 דף מקטלוג חברת אופנה אמריקאית משנת 1954 קטלוגים, דף שער בספרייה הלאומית ראובן אלקלעי, מלון עברי שלם, כרך 3, הוצאת גליל, 1994 "אות עברית חדש" קטלוג תערוכה, בבלוג "הלשכה לטיפוגרפיה עברית"/ירונימוס עודד בן יהודה, זה שיורד וזה שעולה: שני קטלוגים מוצלחים של תערוכות ישראליות, באתר Xnet‏, 8 ביולי 2014 קטלוג תערוכה - שורשים משותפים, מוזיאון העיצוב חולון
טורק טלקום

טורק טלקום (בטורקית: Türk Telekom) היא קבוצת כדורסל טורקית מהעיר אנקרה, המתמודדת בליגת העל הטורקית וביורוקאפ. הקבוצה, הוקמה בשנת 1954. בעונת 1993/94 סיימה במקום הראשון בליגה הסדירה, אך הפסידה את האליפות. בעונות 2000/01, 2002/03 הפסידה בגמר הגביע לקבוצות אפס פילזן ואולקר בהתאמה. בעונת 2007/08 זכתה ב"גביע הטורקי" לאחר ניצחון בגמר מול קבוצת אויאק בורסה 61-80. בסיום אותה עונה, הפסידה בסדרת הגמר של האליפות לקבוצת פנרבחצ'ה אולקר 4-1. ההופעה האירופאית הראשונה של הקבוצה הייתה בעונת 1994/95 בגביע קוראץ'. בעונת 2006/07 הגיעה הקבוצה עד לשלב רבע הגמר של היורוצ'לנג'. מאז חודש פברואר 2010 מארחת הקבוצה באנקרה ארנה החדש המכיל 10,400 מקומות ישיבה. הליגה הטורקית: מקום שני: 2008 חצי גמר: 2007, 2009 הגביע הטורקי: זכייה (1): 2008 גמר: 1996, 1998, 2001, 2003 חצי גמר: 2002, 2004 גביע הנשיאים: זכייה (2): 1997, 2009 גמר: 1996, 1998 יורוצ'לנג' רבע גמר: 2007 יורוקאפ גמר: 2023 מונטנגרו גוראן ירטין ארצות הברית דיון תומאס ארצות הברית ריקי דייוויס טורקיה חוסיין בשוק ארצות הברית דמונד מאלט סלובניה סאני בצ'ירוביץ' טורקיה מהמט אוקור מדיה וקבצים בנושא טורק טלקום בוויקישיתוף אתר האינטרנט הרשמי של טורק טלקום
תפר (אנטומיה)

תֶּפֶר (TA: Sutura. גם שֶׁלֶב) הוא מפרק פיברוטי הייחודי לעצמות הגולגולת. תפרי הגולגולת או שִׁלְבֵי הגולגולת (Suturae cranii) מצמידים את עצמות הגולגולת הסמוכות זו לזו. לעיתים העצמות חופפות מעט בתפר קשקשתי (Sutura squamosa) ולעיתים הן משולבות זו בזו בתצורה מורכבת בתפר משונן (Sutura serrata). את העצמות מחברים סיבים חזקים של רקמת חיבור המסודרים במספר שכבות. עצמות הגולגולת העליונות של תינוק אינן מחוברות בתפרים רגילים אלא במפרקים רחבים יותר הכוללים מרווחים בין עצמות הגולגולת המכונים מרפסים. המרפסים והתפרים הגמישים של גולגולת התינוק מאפשרים את גדילת המוח והגולגולת העוטפת אותו במהלך השנים הראשונות להתפתחות. תפרי הגולגולת מתאחים ומתגרמים החל מתחילת העשור השלישי לחיים ובמהלך העשורים שבאים אחריו. בגיל מבוגר, אפשר שכל עצמות הגולגולת יתאחו זו לזו ולא ייוותרו עוד תפרים. תכונות אלו של התפתחות תפרי הגולגולת, משמשות להערכת גיל המוות של פרטים שנמצאו על ידי אנתרופולוגים או חוקרי זיהוי פלילי. תפרי הגולגולת הבולטים של הגולגולת הם תפר הכתר (Sutura coronalis) בין עצם המצח לעצמות הקודקוד, תפר החץ (Sutura sagittalis) בין עצמות הקודקוד, תפר קשקשתי (Sutura squamosa) בין עצם הקודקוד לחלק הקשקשתי של עצם הרקה ותפר הלמדא (Sutura lambdoidea) בין עצמות הקודקוד לעצם העורף. מדיה וקבצים בנושא תפר בוויקישיתוף Richard S. Meindl, C. Owen Lovejoy. Ectocranial suture closure: A revised method for the determination of skeletal age at death based on the lateral-anterior sutures. American Journal of Physical Anthropology. Volume 68, Issue 1, pages 57–66, September 1985
תפר

האם התכוונתם ל... תפר (ציפור) – ציפור שיר תפר (אנטומיה) (בלועזית: סוּטוּרה) – מפרק פיברוטי הייחודי לעצמות הגולגולת תפירה – חיבור בדים באמצעות חוט תפירה רפואית – פעולה כירורגית הנעשית לצורך סגירת חתך או קרע בעור חייט (תופר) – מקצוע עבודת כפיים ואומנות בתחום עיבוד הטקסטיל מרחב התפר – תוכנית הגנה ביטחונית שמתבססת על נוכחות צבאית והקמת מכשולים באזור הקו הירוק (קו התפר) תפר (גאולוגיה) – אזור המגע בין שני לוחות טקטוניים בגבול סגירה
טופאש בורסה

טופאש בורסה (בטורקית: Tofaş Bursa) היא קבוצת כדורסל טורקית מהעיר בורסה, המתמודדת בליגת העל הטורקית ובליגת האלופות בכדורסל. הקבוצה, הוקמה בשנת 1974. בעונות 1998/99, 1999/00 זכתה הקבוצה פעמיים בדאבל עם המאמן הקרואטי יסמין רפשה, בעונה שלאחר מכן הורדה הקבוצה לליגה השנייה עקב בעיות כלכליות. ההופעה האירופאית הראשונה של הקבוצה הייתה בעונת 1990/91 בגביע קוראץ'. בעונת 1996/97 הגיעה הקבוצה עד לגמר גביע קוראץ' והפסידה לקבוצת אריס סלוניקי בסיכום שני מפגשים. בעונת 1999/00 השתתפה הקבוצה ביורוליג. הליגה הטורקית: אליפות (2): 1999, 2000 מקום שני: 1980, 1991 הגביע הטורקי: זכייה (3): 1993, 1999, 2000 גמר: 2018 גביע הנשיאים: גמר: 1991, 1993 גביע קוראץ' גמר: 1997 מונטנגרו סלאבקו וארנש טורקיה מהמט אוקור רשארד גריפית מדיה וקבצים בנושא טופאש בורסה בוויקישיתוף אתר האינטרנט הרשמי של טופאש בורסה
מדגסקר - דמויות

ערך זה עוסק בהצגת הדמויות של הזיכיון "מדגסקר" של אולפני דרימוורקס. מדיה וקבצים בנושא מדגסקר - דמויות בוויקישיתוף